Folketing
2004-11-23

Fra Kristendemokraternes side synes vi også, at det er et ganske udmærket og nøjsomt forslag, og vi kan også godt som den tidligere ordfører forestille os, at det blev forlænget. For man kunne sige: Hvorfor lige ½ år? Hvis en ordning knap nok har virket efter hensigten, hvorfor så ikke give den et spark, så den får større mulighed for at virke? Og da det er uforbrugte midler, er det jo let nok at sige ja til. Vi undrer os selvfølgelig også over noget andet. Men det er jo klart, at det nogle gange er nødvendigt at få en finanslovaftale til at se ud af noget, og så er det her også et ekstra initiativ, som kunne komme til at se ud af lidt, selv om det ligger i en anden forligskreds. Beskæftigelsesministeren (Claus Hjort Frederiksen): Jeg vil gerne takke for den behandling, lovforslaget har fået i Folketinget her i dag. I en situation som den nuværende med mange brancheskift kan en målrettet uddannelsesindsats tidligt i ledighedsforløbet medvirke til at forebygge langtidsledighed og mangelsituationer på arbejdsmarkedet.